Zmluva o dielo
uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) a ako výsledok verejného obstarávania podľa zákona 343/2015 Z. z. o verejnom obstarávaní a o zmene a doplnení niektorých zákonov 
(ďalej len „Zákon o verejnom obstarávaní“) 
(ďalej v texte len „Zmluva“)
[bookmark: _Ref16599004]
Zmluvné strany
Objednávateľ:

Názov	organizácie: 		Mesto Medzilaborce
Sídlo: 				Mierová 326/4, 068 01 Medzilaborce 
Štatutárny orgán: 		Ing. Vladislav Višňovský, primátor mesta
IČO: 				00323233
DIČ:				2021232752 
IBAN: 				........................
Zástupca splnomocnený na riešenie vo veciach:
a) zmluvných: Ing. Vladislav Višňovský, primátor mesta
b) technických:  Ing. Milan Repčík, referát výstavby
(ďalej len „Objednávateľ”)

a

[bookmark: _Ref13061969]Zhotoviteľ:
Názov: 				[doplní uchádzač]
Sídlo: 				[doplní uchádzač]
Štatutárny orgán: 		[doplní uchádzač]
Zapísaná v: 			[doplní uchádzač]
IČO: 				[doplní uchádzač]
DIČ: 				[doplní uchádzač]
IČ DPH: 			[doplní uchádzač]
IBAN : 				[doplní uchádzač]
Zástupca splnomocnený na rokovanie vo veciach:
a) zmluvných (titul, meno a priezvisko, funkcia, telefón, e-mail): [doplní uchádzač]
b) technických (titul, meno a priezvisko, funkcia, telefón, e-mail): [doplní uchádzač]
(ďalej len „Zhotoviteľ”)


Preambula
Túto zmluvu uzatvára Objednávateľ ako verejný obstarávateľ so Zhotoviteľom ako úspešným uchádzačom vo verejnom obstarávaní vyhlásenom na predmet zákazky „MEDZILABORCE – OBNOVA BUDOVY ZUŠ“, zadávaním podlimitnej zákazky bežným postupom, vyhlásenej vo Vestníku VO pod číslom [doplní úspešný uchádzač v rámci postupu pred uzatvorením zmluvy]  dňa [doplní úspešný uchádzač v rámci postupu pred uzatvorením zmluvy]  (ďalej ako „verejná súťaž“ alebo „verejné obstarávanie““). Túto zmluvu uzatvárajú zmluvné strany v súlade so súťažnými podkladmi a ich prílohami, v súlade s vysvetleniami súťažných podkladov a súvisiacich dokladov a dokumentov, ak k vysvetľovaniu došlo, a v súlade s predloženou ponukou úspešného uchádzača.
Zmluvné strany záväzne vyhlasujú a prejavujú svoju vôľu, že budú spoločne koordinovať postup a poskytovať si vzájomne nevyhnutnú súčinnosť pri riadnom plnení predmetu tejto Zmluvy.
Predmet zmluvy bude financovaný zo zdrojov Mechanizmu na podporu obnovy (Plán obnovy), na základe žiadosti o poskytnutie prostriedkov mechanizmu (ďalej len „PMzPO”), ak budú v rámci príslušnej výzvy a schválenej žiadosti o poskytnutie prostriedkov mechanizmu na daný účel zabezpečenia financovania predmetu zmluvy prostriedky schválené a poskytnuté.


Predmet Zmluvy
[bookmark: _Ref16598359][bookmark: _Ref42085458]Zmluvné strany sa dohodli, že predmetom tejto Zmluvy sú stavebné práce v rámci projektu „MEDZILABORCE – OBNOVA BUDOVY ZUŠ“. 
Predmet Zmluvy je bližšie špecifikovaný v Prílohe č. 1. tejto Zmluvy, tvoriacej neoddeliteľnú súčasť tejto Zmluvy (ďalej aj ako „Dielo“). Projektovú dokumentáciu stavby spracovala spoločnosť Stavoprojekt, s.r.o., Jarková 31, 080 01 Prešov, zodpovedný projektant Ing. arch. Ján Krasnay, (reg. č. 2044*AA).
[bookmark: _Ref13058073]Dielo bude realizované v súlade s Prílohami tejto Zmluvy. Zhotoviteľ sa zaväzuje realizovať pre Objednávateľa predmet Zmluvy – Dielo podľa podmienok dohodnutých v tejto Zmluve, a to v množstve, kvalite, špecifikácií a cenách uvedených v tejto Zmluve, a to najmä:
podľa špecifikácie predmetu zákazky;
podľa časového harmonogramu;
podľa oceneného výkazu výmer;
podľa svojej ponuky predloženej vo verejnom obstarávaní, na základe ktorej bol vyhodnotený ako úspešný uchádzač a ako Zhotoviteľ predmetu Zmluvy.
Súčasťou predmetu plnenia sú aj ďalšie plnenia Zhotoviteľa, najmä:
spracúvanie a odovzdanie kontrolného a skúšobného plánu stavby pred začatím stavebných prác;
priebežná aktualizácia časového harmonogramu zhotovenia diela;
vykonanie všetkých skúšok a revízii v súlade so skúšobným plánom a predpísaných príslušnými právnymi predpismi, ktoré uskutoční Zhotoviteľ na vlastné náklady v zmysle § 13 zákona č. 254/1998 Z. z. o verejných prácach v znení neskorších predpisov;
spracovanie a odovzdanie plánu užívania stavby pozostávajúceho z pravidiel užívania, pravidiel technických prehliadok, pravidiel údržby v zmysle zákona č. 254/1998 Z. z. o verejných prácach v znení neskorších predpisov;
spracovanie dielenskej dokumentácie
vypracovanie novej technickej dokumentácie (projekt skutočného vyhotovenia);
iné obdobné plnenia, ak ich potreba vyplynie z príslušných právnych predpisov alebo z písomnej požiadavky Objednávateľa.
[bookmark: _Ref39144248]Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, že má odbornú kvalifikáciu, ktorá sa viaže k plneniu predmetu Zmluvy a že disponuje takými kapacitami a odbornými znalosťami, ktoré sú k realizácii Diela a k plneniu Zmluvy potrebné a nevyhnutné, a že doklady a dokumenty ním poskytnuté boli vyhotovené v súlade s úplným oboznámením sa s predmetom Zmluvy a boli vyhotovené úplne a kompletne a Zhotoviteľ do nich zahrnul všetky práce a náklady, ktoré by mu mohli v súvislosti s realizáciou Diela, ktoré má byť v zmysle tejto Zmluvy realizované pri jej riadnom plnení vzniknúť.
Zhotoviteľ vyhlasuje, že sa dostatočne a detailne oboznámil s  projektovou dokumentáciou jej preštudovaním a vyhlasuje, že je možné na jej základe  dielo zrealizovať  v dohodnutom čase, v dohodnutej kvalite a  za dohodnutú cenu.


Kvalita predmetu Zmluvy
Zhotoviteľ sa zaväzuje realizovať a dodať predmet Zmluvy bez vád a nedorobkov brániacich jeho riadnemu používaniu, na ktorý je predmet Zmluvy určený a za ktorým sa Dielo realizuje, a to v súlade s požiadavkami uvedenými v tejto Zmluve.
[bookmark: _Ref39144301]Pri realizácii Diela sa Zhotoviteľ zaväzuje postupovať samostatne v súlade s príslušnými všeobecne záväznými právnymi predpismi, ak sú tieto predpisy v súlade s právom Európskej únie a slovenskými technickými normami, v súlade s poskytnutou projektovou dokumentáciou a je viazaný pokynmi Objednávateľa. Zhotoviteľ pri realizácii Diela nepoužije materiály, o ktorých je v čase jeho použitia známe, že sú škodlivé. Zhotoviteľ sa zaväzuje postupovať pri realizácii diela v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a vyhláškou MV SR č. 94/2004 Z.z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb.
Zhotoviteľ vyhlasuje, že sa oboznámil so všetkými podkladmi vymenovanými v bode 3.1 a  3.3 tejto Zmluvy, ktoré tvoria prílohy tejto Zmluvy, a s ktorými sa spája realizácia Diela a je si vedomý toho, že v priebehu výstavby – realizácie Diela si nemôže uplatňovať nároky na úpravu zmluvných podmienok okrem zmien, ktoré sú uvedené v tejto zmluve a ktoré sú prípustné v zmysle Zákona o verejnom obstarávaní ak to bude počas realizácie Diela nevyhnutné a pokiaľ sa na daných zmenách zmluvné strany dohodnú.
Zhotoviteľ zároveň vyhlasuje, že poskytnuté podklady boli postačujúce a úplne na vyhotovenie ponuky, na základe ktorej bol vyhodnotený ako úspešný uchádzač a sú rovnako úplné a dostatočné na ocenenie a na realizáciu kompletného Diela.
Zhotoviteľ sa zaväzuje vykonať Dielo na vlastné náklady a na vlastné nebezpečenstvo, s odbornou starostlivosťou, v súlade s technickými a hygienickými normami a podmienkami stanovenými touto Zmluvou a všeobecne záväznými právnymi predpismi.


Cena a platobné podmienky
[bookmark: _Ref13581368]Cena za vykonanie Diela podľa podmienok tejto Zmluvy je stanovená dohodou zmluvných strán v súlade s ust. zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, podľa rozpočtu tvoreného jednotlivými položkami – ocenený výkaz výmer podľa Prílohy č. 2 k tejto Zmluve a ktorá tvorí nedeliteľnú súčasť tejto Zmluvy.
[bookmark: _Ref13058369]Dohodnutá cena je stanovená ako celková cena za dielo. 
Cena diela bez DPH: 			[doplní uchádzač] EUR 
DPH:					[doplní uchádzač] EUR 
Celková cena diela s DPH: 		[doplní uchádzač] EUR
Cena diela uvedená v bode 5.2 tohto článku Zmluvy je doložená rozpočtom - ocenením výkazu výmer, ktorý tvorí Prílohu č. 2 k tejto Zmluve. 
Ak zhotoviteľ nie je platiteľom DPH, a v priebehu vykonávania predmetu zmluvy – realizácie Diela sa stane platiteľom DPH, zaväzuje sa, že dohodnutú cenu neprekročí.
Zhotoviteľ nie je oprávnený požadovať, nárokovať si alebo domáhať sa zvýšenia ceny Diela 
s výnimkou dôvodov podľa príslušných bodov tohto článku Zmluvy.
Zhotoviteľ nemôže žiadať o zvýšenie ceny Diela, ktoré by mohlo nastať z dôvodu vzniku vlastných (Zhotoviteľových) chýb alebo chýb jeho subdodávateľov, jeho nedostatočnej koordinácie pri realizácii Diela, pri kontrole realizácie Diela alebo v dôsledku vlastného omylu pri ocenení predmetu Zmluvy alebo pri samotnej realizácií Diela.
Zmluvná cena sa dohodou zmluvných strán môže zmeniť v prípade, najmä ak:
dôjde v priebehu realizácie Diela k zmenám sadzieb DPH (za zmenu sadzby DPH sa nepovažuje skutočnosť, že sa zhotoviteľ v priebehu realizácie Diela stal platcom DPH);
dôjde k prácam naviac, ktoré neboli zahrnuté v Zmluve, ale ktoré sa vyžadujú na riadne plnenie a realizáciu Diela a prace naviac, vrátane ich nacenenia boli riadne a vopred odsúhlasené Objednávateľom postupom popísaným v tejto Zmluve;
dôjde v priebehu realizácie Diela k zníženiu rozsahu Diela – uplatneniu požiadavky Objednávateľa na práce menej,
dôjde k výskytu nepredvídateľných podmienok a z nich vyplývajúcich nákladov na zhotovenie Diela. 
[bookmark: _Ref38877407]Zhotoviteľ nacení naviac práce nasledovne:
položky naviac prác, ktorých jednotkové ceny sa nachádzajú v predloženom ocenenom výkaze výmer, ktorý tvorí Prílohu č. 2 tejto Zmluvy a ktorý bol predložený v ponuke podanej zhotoviteľom, na základe ktorého bol zhotoviteľ vyhodnotený ako úspešný uchádzač a na základe čoho bola dohodnutá zmluvná cena v zmysle tejto Zmluvy, musia byť nacenené podľa tohto oceneného výkazu výmer;
položky naviac prác, ktoré sa nenachádzajú v predloženom ocenenom výkaze výmer tvoriacom Prílohu č. 2 tejto Zmluvy a ktorý bol predložený v ponuke zhotoviteľa, na základe ktorého bol zhotoviteľ vyhodnotený ako úspešný uchádzač, a na základe ktorého bola dohodnutá zmluvná cena v zmysle tejto Zmluvy, budú nacenené podľa programu CENKROS jeho aktuálnej verzie platnej ku dňu realizácie naviac prác. Pri nacenení týchto položiek podľa programu CENKROS sa vylučuje, aby došlo v programe k zmene základného nastavenia kalkulačného vzorca. Zhotoviteľ nesmie vykonať v programe  CENKROS zmeny alebo úpravy, ktoré by mu umožnili zvýšenie konečnej ceny za vykonané stavebné práce oproti základnému nastaveniu. Zhotoviteľ je povinný priložiť ku každej položke naviac prác, ktoré sa nenachádzajú v predloženom ocenenom výkaze výmer tvoriacom Prílohu č. 2 tejto Zmluvy výpočet jednotlivých množstiev a podrobnú kalkuláciu (rozbor ceny). 
Zhotoviteľ sa zaväzuje podľa jemu momentálne dostupných informácií v každom štádiu realizácie Diela včas identifikovať potrebu prác, upozorniť na ich vznik Objednávateľa bezodkladne po ich zistení, zabezpečiť ich nacenenie podľa popisu v tejto Zmluve,  priložiť k naceneniu dôvodovú správu a predložiť aktualizovaný harmonogram s ich zapracovaním. Výskyt potreby prác naviac neoprávňuje Zhotoviteľa k tomu, aby pozastavil práce na Diele, ktoré so vznikom týchto prác naviac nesúvisia.
Zhotoviteľ najmenej desať (10) pracovných dní pred uskutočnením naviac prác predloží ocenený výkaz výmer naviac prác na odsúhlasenie ceny naviac prác Objednávateľovi, ktorý si vyhradzuje právo na odsúhlasenie/neodsúhlasenie nacenenia naviac prác Zhotoviteľom navrhovaného oceneného výkazu výmer položiek tvoriacich naviac práce.
Objednávateľ si vyhradzuje právo nesúhlasiť s navrhovaným rozpočtom oceneného výkazu výmer položiek tvoriacich naviac prác, ak daný rozpočet a navrhovaná cena prác naviac nebol vyhotovený v súlade so spôsobom určeným na tvorbu ceny pre práce naviac uvedeným v tejto Zmluve. Zhotoviteľ je v danom prípade povinný upraviť daný rozpočet a oceniť príslušne položky prác naviac podľa pokynov Objednávateľa a v súlade s touto Zmluvou.
Zhotoviteľ je oprávnený fakturovať len skutočne vykonané naviac práce, a to podľa rozpočtu, ktorý bol vyhotovený v súlade s podmienkami pre ocenenie položiek prác naviac.
V prípade, ak v priebehu realizácie diela – plnenia predmetu zmluvy dôjde k zníženiu rozsahu prác – k menej prácam, zmluvná cena bude znížená o cenu týchto menej prác, ktorá bude vyčíslená podľa cien položiek týchto menej prác uvedených v predloženom ocenenom výkaze výmer, ktorý tvorí Prílohu č. 2 tejto Zmluvy a ktorý bol predložený v ponuke podanej zhotoviteľom, na základe ktorého bol zhotoviteľ vyhodnotený ako úspešný uchádzač a na základe čoho bola dohodnutá zmluvná cena v zmysle tejto Zmluvy, všetko však po odsúhlasení Objednávateľom, pričom hodnota týchto menej prác bude odpočítaná od celkovej zmluvnej ceny dohodnutej v zmysle zmluvy.
Naviac práce a menej práce sa môžu uskutočniť výhradne na základe odsúhlasenia Objednávateľa, a to formou písomných dodatkov, pričom ich uzatvorenie podlieha splneniu zmluvných podmienok a riadi sa ustanoveniami Zákona o verejnom obstarávaní a príslušnými podmienkami poskytovateľa finančných prostriedkov na financovanie predmetu Zmluvy, ak je to relevantné vo vzťahu k financovaniu predmetu Zmluvy.
Daň z pridanej hodnoty bude účtovaná Zhotoviteľom vo výške určenej príslušným právnym predpisom v dobe zdaniteľného plnenia.
Cena za Dielo je určená v Prílohe č. 2 tejto Zmluvy. Zmluvné strany vyhlasujú, že Príloha č. 2 je určujúca pre Cenu za Dielo, je to dokument úplný a záväzný a k jeho zmene môže dôjsť výlučne na základe písomných dodatkov k tejto Zmluve, a to postupom, ktorý je v súlade so Zákonom o verejnom obstarávaní a v súlade so zmluvnými podmienkami.
Zmluvná Cena za Dielo zahŕňa všetky náklady potrebné k vykonaniu Diela v rozsahu definovanom touto Zmluvou, k vyskúšaniu a odovzdaniu Diela do užívania vrátane vedľajších nákladov na zriadenie a odstránenie zariadenia staveniska, pomocných konštrukcií (lešenia a pod.), dopravných nákladov na stavenisku i mimo, cla, poplatkov za skládky, poistného, vykonania predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvozu a likvidáciu stavebných odpadov, ako aj náklady na vodné, stočné, elektrickú energiu, temperovanie objektu a pod.
Zhotoviteľ vyhlasuje, že dohodnutá zmluvná cena Diela je s ohľadom na všetky okolnosti a rozsah Diela primeraná a že akceptuje všetky podmienky tejto Zmluvy spojené s možnými zmenami podľa tohto článku Zmluvy.
Objednávateľ sa zaväzuje zaplatiť dohodnutú Cenu za Dielo, ktorá je vypočítaná a dohodnutá v súlade so Zmluvou vo výške uvedenej v tomto článku Zmluvy a v lehotách určených v tejto Zmluve. Nárok na zaplatenie ceny vzniká zhotoviteľovi riadnym a včasným splnením záväzku vykonať  pre objednávateľa dielo bez vád a za dohodnutých podmienok. 
Zhotoviteľ nie je oprávnený bez predchádzajúceho písomného súhlasu Objednávateľa a stavebného dozoru Objednávateľa meniť obsah a rozsah dodávaných prác, než ako sú uvedené v Prílohe č. 1 a v Prílohe č. 2 tejto Zmluvy.
[bookmark: _Ref13581497]Zmluvné strany sa dohodli, že Zhotoviteľ bude fakturovať cenu dodávok a prác formou čiastkových faktúr, vystavených vždy po uplynutí troch po sebe nasledujúcich  mesiacov, v ktorom boli stavebné práce realizované, ak sa zmluvné strany nedohodnú inak. Ak materiál alebo iné výrobky sú rozpočtované oddelene v špecifikácií, možno ich zahrnúť do faktúry až po ich zabudovaní (montáži). Po ukončení realizácie diela ako celku vyhotoví zhotoviteľ konečnú faktúru. Zhotoviteľ je oprávnený vyhotoviť konečnú faktúru až po ukončení a protokolárnom odovzdaní Diela Objednávateľovi podľa Článok 11 a to na základe odsúhlaseného súpisu vykonaných prác. Prílohou faktúr budú podrobné súpisy vykonaných prác za fakturované obdobie dokumentujúce plnenie Zhotoviteľa odsúhlasené stavebným dozorom Objednávateľa a Objednávateľom. Zhotoviteľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry. 
Čiastkové faktúry aj konečná faktúra sú splatné do 60 dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorom bola faktúra preukázateľne doručená Objednávateľovi. Cena bude uhradená na účet Zhotoviteľa uvedeného v bode 1.2 tejto Zmluvy. Lehota splatnosti faktúr bola stanovená primerane k právam a povinnostiam oboch zmluvných strán a Zhotoviteľ zároveň vyhlasuje, že táto lehota nie je v hrubom nepomere k právam a povinnostiam vyplývajúcim pre neho z tejto Zmluvy a odôvodňuje ju povaha záväzku. 
Zhotoviteľ je povinný priložiť ku konečnej faktúre okrem vyššie uvedených aj ďalšie doklady:
a) detailný prehľad vykonaných prác, ak tieto boli vykonané inou osobou ako je Zhotoviteľ a jeho zamestnanci alebo osoby v obdobnom pracovnom pomere (ďalej len „Subdodávatelia“); z prehľadu musí byť zrejmé, ktorú časť vykonaných prác a v akom rozsahu vykonal Subdodávateľ; ak je Subdodávateľov viac, musí prehľad obsahovať údaje ku každému z nich v detailnom a prehľadnom členení,
b) preukázanie zaplatenia úhrad za predchádzajúce fakturované obdobia za vykonané práce, ak tieto boli vykonané Subdodávateľom/-mi alebo poskytnutie iných podkladov, z ktorých je bezpochyby zrejmé, že k úhrade Subdodávateľom vykonaných prác nedošlo v dôsledku vadného alebo neuskutočneného plnenia.    
Zhotoviteľ je povinný preukázať, že Subdodávatelia boli riadne informovaní o skutočnosti, že Objednávateľ vyžaduje za účelom úhrady poslednej faktúry za vykonané práce preukázanie predchádzajúcich úhrad platieb za vykonané práce Subdodávateľmi. Zhotoviteľ sa zaväzuje poskytnúť Subdodávateľom rovnaké alebo výhodnejšie zmluvné postavenie, ako vyplýva priamo Zhotoviteľovi z tejto zmluvy najmä v otázkach splatnosti faktúr Subdodávateľom.
Faktúra musí obsahovať náležitosti podľa  § 74 zákona č. 222/2004 Z. z. o dani z pridanej hodnoty v platnom znení. Zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
číslo Zmluvy o dielo;
termín splatnosti faktúry;
forma úhrady;
označenie peňažného ústavu a číslo účtu, na ktorý sa má platba vykonať;
meno, podpis, odtlačok pečiatky a telefonické spojenie vystavovateľa faktúry.
Prílohou každého vyhotovenia faktúry bude:
súpis vykonaných prác za fakturované obdobie s vyznačením jednotkovej ceny za fakturovanú položku počet jednotiek, celková cena, odsúhlasený stavebným dozorom a fotodokumentácia fakturovaných stavebných prác a dodávok. Za odsúhlasený súpis prác a dodávok sa považuje taký súpis, ktorý je na každej strane označený pečiatkou a podpisom Zmluvných strán a stavebného dozoru Objednávateľa;
súpis vykonaných prác vo formáte MS Excel.
V prípade, že faktúra (daňový doklad) bude obsahovať nesprávne alebo neúplné údaje, bude vykazovať vady, nebude obsahovať povinné náležitosti daňového dokladu, Objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť od nasledujúceho dňa po jej doručení Objednávateľovi podľa tohto článku Zmluvy.
Práce, ktoré Zhotoviteľ nevykoná/vykoná bez písomného príkazu Objednávateľa alebo odchylne od projektovej dokumentácie bez písomného príkazu Objednávateľa a dojednaných zmluvných podmienok, Objednávateľ neuhradí/resp. neodpočíta od základnej zmluvnej ceny. Ak Zhotoviteľ nevykoná/vykoná práce bez písomného príkazu Objednávateľa alebo odchylne od projektovej dokumentácie a dojednaných zmluvných podmienok na výzvu Objednávateľa ich Zhotoviteľ na vlastné náklady odstráni, pokiaľ sa nedohodne inak. V prípade, že ich na výzvu Objednávateľa neodstráni, urobí tak Objednávateľ na náklady Zhotoviteľa.
V súlade s ustanovením § 41 ods. 7 Zákona o verejnom obstarávaní sa zmluvné strany dohodli, že v prípade, ak si Zhotoviteľ neplní svoje finančné povinnosti voči subdodávateľom, ktorých Zhotoviteľ navrhol na plnenie diela, t. j. nevykonáva úhrady jednotlivých faktúr za práce a dodávky, ktoré pre neho realizujú Objednávateľovi známi subdodávatelia a zároveň subdodávatelia požiadajú Objednávateľa o priamu úhradu za práce a dodávky, Objednávateľ poskytne Zhotoviteľovi primeranú lehotu na vykonanie nápravy, v ktorej môže Zhotoviteľ namietať, že voči subdodávateľovi nemá žiadne podlžnosti, čo musí Zhotoviteľ vierohodne dokázať. Počas plynutia takto poskytnutej lehoty je Objednávateľ oprávnený zadržať výplatu čiastkových faktúr (resp. konečnú faktúru) vystavených Zhotoviteľom až do času, kedy nebudú záväzky Zhotoviteľa voči subdodávateľom zaplatené. Počas doby zadržania platieb podľa tohto bodu zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi tak nevznikne nárok na žiadne zákonné ani zmluvné sankcie. Pokiaľ nedôjde zo strany Zhotoviteľa v lehote poskytnutej Objednávateľom k uspokojeniu nárokov subdodávateľov voči Zhotoviteľovi a toto uspokojenie nebude v tejto lehote Objednávateľovi písomne preukázané alebo nebude Objednávateľovi preukázané, že Zhotoviteľ nemá voči subdodávateľovi žiadne záväzky, je Objednávateľ oprávnený, ale nie povinný, uspokojiť nárok subdodávateľa voči Zhotoviteľovi priamo a tým sa zbaviť svojich záväzkov voči Zhotoviteľovi z tejto zmluvy do výšky pohľadávky subdodávateľa, ktorú Objednávateľ uspokojil, s čím Zhotoviteľ vyslovuje súhlas. Skutočnosť, že Objednávateľ vykoná platbu subdodávateľovi, oznámi Objednávateľ Zhotoviteľovi minimálne 7 dní predtým, než Objednávateľ faktúru vystavenú subdodávateľovi uhradí. Nárok Zhotoviteľa na úhradu ceny diela do výšky úhrady vykonanej Objednávateľom priamo subdodávateľovi zaniká dňom tejto úhrady Objednávateľom subdodávateľovi Zhotoviteľa. V prípade, ak Zhotoviteľ už Objednávateľovi príslušné práce fakturoval, je povinný bezodkladne vystaviť opravný daňový doklad bez položiek zodpovedajúcich prácam uhradeným subdodávateľovi Objednávateľom. 


Výkonová záruka a garančná zábezpeka
[bookmark: _Ref13581542]Zmluvné strany sa dohodli, že Zhotoviteľ je povinný poskytnúť Objednávateľovi výkonovú záruku vo výške 5 % z Ceny za Dielo bez DPH, a to ku dňu protokolárneho odovzdania a prevzatia staveniska a garančnú zábezpeku vo výške 3 % z Ceny za Dielo bez DPH, a to ku dňu protokolárneho odovzdania a prevzatia diela, a to formou:
vinkulácie finančných prostriedkov vo výške určenej podľa tohto bodu na bankovom účte Zhotoviteľa, najneskôr ku dňu určenému na poskytnutie výkonovej záruky a garančnej zábezpeky a do účinnej doby využitia týchto prostriedkov v zmysle tejto Zmluvy,
alebo
zložením finančných prostriedkov vo výške určenej podľa tohto bodu na účet Objednávateľa, najneskôr ku dňu určenému na poskytnutie výkonovej záruky a garančnej zábezpeky a do účinnej doby využitia týchto prostriedkov v zmysle tejto Zmluvy,
alebo
bankovou zárukou alebo poistnou zárukou vo výške určenej podľa tohto bodu, s platnosťou odo dňa určeného na poskytnutie výkonovej záruky a garančnej zábezpeky, s trvaním počas účinnej doby využitia týchto prostriedkov v zmysle tejto Zmluvy.
Objednávateľ neumožňuje poskytnutie výkonovej záruky a garančnej záruky iným spôsobom ako sa uvádza v tomto bode Zmluvy.
Zhotoviteľ je povinný zabezpečiť trvanie výkonovej záruky tak, aby pokrývala celé obdobie trvania tejto Zmluvy a neskončila skôr než jeden mesiac po dohodnutom termíne dokončenia Diela a trvanie garančnej zábezpeky tak, aby neskončila skôr než uplynie záručná doba podľa Článku 12 tejto Zmluvy. Zhotoviteľ je povinný predložiť Objednávateľovi písomný doklad o zriadení výkonovej záruky a garančnej zábezpeky, a to do troch dní odo dňa ich zriadenia.
V prípade, ak Zhotoviteľ odovzdá dielo bez vád alebo odstráni všetky vady, nedorobky a nedostatky v lehotách stanovených v odovzdávacom a preberacom protokole Diela, resp. v protokoloch o odovzdaní časti Diela, bude mu celá výkonová záruka uvoľnená, na základe  písomnej žiadosti Objednávateľa do 10 dní od odovzdania a prevzatia diela, ktorej neoddeliteľnou prílohou je protokol o odovzdaní a prevzatí diela bez vád alebo protokol o odstránení vád a nedorobkov podpísaný oboma Zmluvnými stranami a stavebným dozorom. V prípade, ak Zhotoviteľ vady neodstráni, zabezpečí ich odstránenie Objednávateľ na náklady Zhotoviteľa. Zmluvné strany sa dohodli, že Objednávateľ je oprávnený pohľadávku, ktorá mu vznikla z titulu odstránenia vád na náklady Zhotoviteľa, jednostranne započítať s výkonovou zárukou. V prípade započítania bude Zhotoviteľovi vrátená výkonová záruka, znížená o sumu pohľadávky Objednávateľa s titulu odstránenia vád.
V prípade, že sa počas plynutia záručnej doby na dielo nevyskytnú žiadne vady diela, bude Zhotoviteľovi uvoľnená celá garančná zábezpeka na základe písomnej žiadosti Objednávateľa  do 10 dní po uplynutí záručnej doby. V prípade, že sa vyskytnú počas záručnej doby vady Diela a Zhotoviteľ ich riadne a včas neodstráni, môže Objednávateľ zabezpečiť ich odstránenie na náklady Zhotoviteľa. Zmluvné strany sa dohodli, že pohľadávku, ktorá tým Objednávateľovi vznikne môže Objednávateľ jednostranne započítať s garančnou zábezpekou. V prípade započítania bude Zhotoviteľovi vrátená garančná zábezpeka predstavujúca sumu vo výške 3 % z Ceny za Dielo (bez DPH) znížená o započítané pohľadávky. O uvoľnenie garančnej zábezpeky môže Zhotoviteľ písomne požiadať najskôr po uplynutí záručnej doby.
Zmluvné strany sa dohodli, že finančné prostriedky z výkonovej záruky a garančnej zábezpeky (ak boli zložené na účet Objednávateľa) až do ich vyplatenia patria Objednávateľovi, a teda Objednávateľovi patria aj úroky z uvedených prostriedkov, ak budú pripísané na jeho účet.


Lehota a čas plnenia zmluvy
[bookmark: _Ref13062376]Predmet Zmluvy realizovaný v súlade s Prílohami tejto Zmluvy, sa Zhotoviteľ zaväzuje zhotoviť a protokolárne odovzdať bez vád a nedorobkov najneskôr do 16 mesiacov odo dňa protokolárneho odovzdania a prevzatia staveniska (ďalej ako „Lehota plnenia“). Zhotoviteľ sa zaväzuje prevziať stavenisko do piatich (5) pracovných dní od doručenia písomnej výzvy Objednávateľa. Písomnú výzvu na prevzatie staveniska Objednávateľ zašle Zhotoviteľovi do piatich (5) pracovných dní po nadobudnutí účinnosti Zmluvy. Zhotoviteľ je povinný začať so stavebnými prácami do tridsiatich (30) dní od nadobudnutia účinnosti Zmluvy. 
Objednávateľ sa zaväzuje odovzdať stavenisko po nadobudnutí účinnosti Zmluvy so zohľadnením poveternostných podmienok vhodných na plnenie predmetu zákazky v zmysle dohodnutého časového harmonogramu podľa Prílohy č. 3 a tak, aby Dielo mohol Zhotoviteľ zrealizovať v Lehote plnenia. Zhotoviteľ sa musí po prevzatí staveniska a pred začatím plnenia predmetu tejto Zmluvy oboznámiť sa so staveniskom, s rozmiestnením podzemných objektov, trasou  vedení, verejnou zeleňou a inými objektmi, ktoré je potrebné chrániť alebo preložiť, aby v priebehu realizácie Diela nedošlo k ich poškodeniu.
[bookmark: _Ref13581167]Zhotoviteľ sa zaväzuje poskytnúť plnenie predmetu Zmluvy podľa časového harmonogramu, ktorý bude obojstranne odsúhlasený a podpísaný zmluvnými stranami pri podpise Zmluvy. Tento harmonogram bude tvoriť neoddeliteľnú súčasť Zmluvy ako Príloha č. 3 k tejto Zmluve. Nedodržanie harmonogramu z dôvodov na strane Zhotoviteľa bude považované za podstatné porušenie Zmluvy.
[bookmark: _Ref13581194]Zhotoviteľ berie na vedomie, že predložený a odsúhlasený harmonogram prác môže byť v priebehu Lehoty plnenia  zmenený a to v súvislosti od schopnosti financovania jednotlivých ucelených časti predmetu zákazky. Objednávateľ môže v priebehu  Lehoty plnenia určiť, že budú realizované práce len v hodnote zodpovedajúcej hodnote finančných zdrojov ktoré má v danom čase Objednávateľ k dispozícii, a ďalšie práce začne vykonávať a realizovať Zhotoviteľ až na základe samostatnej výzvy Objednávateľa. Prerušenie prác a z vyššie uvedeného dôvodu nedodržanie pôvodne odsúhlaseného harmonogramu a Lehoty plnenia sa nepovažuje za omeškanie Zhotoviteľa s plnením predmetu zákazky. 
[bookmark: _Ref84579288]Dodržiavanie termínov podľa bodu 7.3 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci alebo dôvodov uvedených v bode 7.4, má Objednávateľ právo uplatniť si sankciu podľa článku 14 tejto Zmluvy a rovnako žiadať náhradu škody podľa článku 13 tejto Zmluvy. Objednávateľ určí Zhotoviteľovi primeraný, dodatočný čas – dodatočnú lehotu plnenia Zmluvy a vyhlási, že po prípadnom bezvýslednom uplynutí tejto dodatočne stanovenej primeranej lehoty uplatní voči Zhotoviteľovi sankcie podľa článku 14 tejto Zmluvy a môže uplatniť aj odstúpenie od Zmluvy podľa bodu 17.5 tejto Zmluvy. Ak by omeškanie Zhotoviteľa ohrozilo plnenie záväzkov Objednávateľa, Objednávateľ je oprávnený uplatniť si sankciu podľa článku 14 tejto Zmluvy a od Zmluvy odstúpiť bez dodatočne poskytnutej primeranej stanovenej lehoty.
Zhotoviteľ je oprávnený prerušiť práce a nie je v omeškaní v prípade vyššej moci podľa bodu 16.11, ktorá by mohla ohroziť kvalitu prác alebo vytvoriť prekážky, ktoré nastali nezávisle od jeho vôle a bráni splneniu jeho povinnosti a ak nemožno rozumne predpokladať, že by Zhotoviteľ túto prekážku odvrátil, alebo predpokladal, uzavretia Zmluvy. Zhotoviteľ nie je v omeškaní ani v prípade, ak do priebehu vykonávania Diela zasiahne svojim rozhodnutím orgán štátnej správy, z dôvodov, ktoré neboli na strane Zhotoviteľa. Práce je Zhotoviteľ oprávnený prerušiť len na nevyhnutne nutnú dobu. Tieto skutočnosti potvrdzuje stavebný dozor Objednávateľa zápisom v stavebnom denníku.
O dĺžku lehoty primeranú dobe, kedy bola práca Zhotoviteľom prerušená z dôvodov podľa predchádzajúceho bodu Zmluvy, je Zhotoviteľ oprávnený uplatniť právo na predĺženie Lehoty plnenia. Prerušenie realizácie Diela je Zhotoviteľ povinný bez zbytočného odkladu oznámiť Objednávateľovi a súčasne oznámiť predpokladaný rozsah neplnenia, resp. oneskorenia s plnením. Ak by takáto prekážka spôsobila prerušenie plnenia Zmluvných záväzkov na viac ako jeden mesiac, Zmluvné strany sa dohodnú na iných opatreniach, príp. na iných postupoch ďalšej realizácie Zmluvy. Obdobný nárok má Zhotoviteľ v prípade, kedy došlo k oneskoreniu práce z dôvodu na strane Objednávateľa. Návrh, prípadné Zmluvné úpravy predloží Zhotoviteľ najneskôr do päť (5) pracovných  dní, od kedy odpadli dôvody prerušenia.
V prípade, ak Objednávateľ rozhodne o prerušení prác z titulu nesprávneho, nekvalitného, technicky chybného alebo Zmluve nezodpovedajúceho plnenia zo strany Zhotoviteľa, nárok na predĺženie Lehoty plnenia Diela Zhotoviteľovi nevzniká.
Ak v súvislosti s vykonávaním Diela je nutné vykonať archeologický výskum, Zhotoviteľ má nárok na predĺženie Lehoty plnenia na objekty, na ktoré bude mať priamy dopad archeologický výskum v prípade, ak etapy archeologického výskumu bude v súčte trvať viac ako stodvadsať (120) dní v dôsledku čoho nebude možné pokračovať v realizácií stavebných prác na daných objektoch. Lehotu plnenia je možné upraviť písomným dodatkom podľa bodu 16.5 Zmluvy, podkladom ktorého bude denník archeologického výskumu.  – nevzťahuje sa
Zhotoviteľ sa zaväzuje, že úpravu Lehoty plnenia bude uplatňovať len v prípade, že z dôvodov vyššie uvedených nebude technicky možné Dielo, prípadne časť Diela dokončiť za dohodnutých podmienok v Lehote plnenia. Zhotoviteľ sa zaväzuje, že i v takýchto prípadoch vyvinie maximálne úsilie k dodržaniu pôvodnej Lehoty plnenia.
Omeškanie Zhotoviteľa vzniknuté z dôvodu omeškania subdodávateľa Zhotoviteľa alebo tretej strany, ktorú použil na zhotovenie Diela sa považuje za omeškanie Zhotoviteľa.
Objednávateľ má právo písomne vyzvať Zhotoviteľa na prerušenie realizácie Diela. Objednávateľ má právo vyzvať zhotoviteľa na prerušenie zhotovovania diela z dôvodov vyššej moci, výkonu úradného rozhodnutia, alebo v nevyhnutnom prípade v záujme predchádzania vzniku škôd na zdraví a majetku alebo z dôvodov uvedených v bode 7.4 tejto Zmluvy. V prípade prerušenia zhotovenia Diela na základe výzvy Objednávateľa sa doba zhotovenia Diela predlžuje o dobu prerušenia zhotovenia Diela. V prípade prerušenia zhotovenia Diela je Zhotoviteľ povinný vykonať len práce, ktoré zabránia vzniku škody na doposiaľ zhotovenom Diele a je povinný Objednávateľa upozorniť na vznik hroziacej škody alebo poškodenia Diela. Objednávateľ je povinný zaplatiť Zhotoviteľovi cenu za Dielo za všetky práce vykonané ku dňu prerušenia zhotovenia Diela.


Miesto plnenia predmetu zmluvy
Miesto plnenia predmetu Zmluvy: Mesto Medzilaborce, parcely CKN 24, 26/1, pre k.ú. Medzilaborce.
 

Práva a povinnosti zmluvných strán
Práva a povinnosti Objednávateľa.
Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté chybnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
Plánované kontroly budú vykonávané minimálne jeden krát za štrnásť (14) dní a pred plánovaným vystavením faktúry zo strany Zhotoviteľa. Kontroly organizuje stavebný dozor Objednávateľa na základe výzvy niektorej Zmluvnej strany, alebo na základe časového plánu vopred dohodnutého Zmluvnými stranami.
Objednávateľ je povinný uhradiť cenu dohodnutú v bode 5.2. tejto zmluvy.
Ak Objednávateľ neuhradí Zhotoviteľovi faktúru v lehote splatnosti, uvedenej v bode 5.18 tejto Zmluvy, je povinný zaplatiť Zhotoviteľovi úrok z omeškania vo výške určenej všeobecne záväznými právnymi predpismi.
Objednávateľ je oprávnený žiadať Zhotoviteľa, aby bezodkladne odvolal z práce na Diele ktorúkoľvek osobu zamestnanú alebo zazmluvnenú Zhotoviteľom, ktorá podľa názoru Objednávateľa zneužíva svoju funkciu, alebo je nespôsobilá, alebo je nedbalá v riadnom plnení svojich povinností, alebo ktorá spôsobuje verejné pohoršenie, alebo ktorej prítomnosť na stavenisku je považovaná Objednávateľom za nežiadúcu z objektívnych a preukázateľných dôvodov. Takto odvolaná osoba na Diele, bude Zhotoviteľom bezodkladne nahradená inou osobou.
[bookmark: _Ref38964965]Práva a povinnosti Zhotoviteľa.
[bookmark: _Ref38628204]Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
[bookmark: _Ref13581528][bookmark: _Ref38614786][bookmark: _Ref13581776][bookmark: _Ref38628510]Zhotoviteľ je povinný uzavrieť poistnú zmluvu a udržiavať ju v platnosti po celú dobu vykonávania Diela na poistenie zodpovednosti za škodu spôsobenú na živote, zdraví a majetku Objednávateľa a tretích osôb, ktorá bude spôsobená prevádzkovou činnosťou Zhotoviteľa, minimálne vo výške Ceny za Dielo s DPH. Poistná zmluva, resp. jej overená fotokópia tvorí neoddeliteľnú Prílohu č. 4 tejto Zmluvy.
Zhotoviteľ je povinný zabezpečiť, aby jeho pracovníci alebo subdodávatelia a ich pracovníci dodržiavali zákaz požívania alkoholických nápojov alebo iných omamných a psychotropných látok a aby pod ich vplyvom nevykonávali práce podľa tejto Zmluvy. Porušenie tejto povinnosti sa považuje za podstatné  porušenie Zmluvy.
[bookmark: _Ref38628642]Zhotoviteľ je povinný zabezpečiť, aby jeho pracovníci ako aj pracovníci jeho subdodávateľov dodržiavali zásady bezpečnosti a ochrany pri práci a požiarnej ochrany.
Zhotoviteľ je povinný najmenej tri dni vopred informovať Objednávateľa o tom, že vykonané práce budú zakryté a aby v prípade záujmu vykonal kontrolu týchto vykonaných prác, ktoré boli zakryté. Pri porušení tejto povinnosti je povinný umožniť Objednávateľovi vykonanie dodatočnej kontroly a znášať náklady s tým spojené.
Zhotoviteľ je povinný dodržiavať podmienky na zaistenie bezpečnosti a ochrany zdravia pri zabezpečovaná prác spojených s výkonom Diela v rozsahu ustanovenom zákonom NR SR č. 124/2006 o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhláškou č. 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov  a ďalšími osobitnými predpismi.
Zhotoviteľ je povinný zabezpečiť pravidelnú kontrolu bezpečnostného technika prípadne koordinátora bezpečnosti prác na stavbe a  vykonávať opatrenia nevyhnutné na zaistenie bezpečnosti a ochrany zdravia pri práci, vrátane zabezpečenia informácií, vzdelávania a organizácie práce pre všetkých pracovníkov na mieste, kde práce vykonáva.
Zhotoviteľ je povinný vykonávať činnosti a plniť pracovné povinnosti len pracovníkmi, ktorí spĺňajú predpoklady na výkon práce so zreteľom na ich zdravotný stav, najmä na výsledok posúdenia ich zdravotnej spôsobilosti na prácu, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci.
Zhotoviteľ je povinný vykonávať činnosti a plniť pracovné povinnosti s vyšším rizikom, pri ktorých môže vzniknúť závažné poškodenie zdravia pracovníkov, alebo pri ktorých častejšie vzniká poškodenie ich zdravia, prostredníctvom pracovníkov, ktorí sú držiteľmi  platného preukazu, osvedčenia alebo dokladu. Zhotoviteľ je vopred povinný preukázať odbornú spôsobilosť potrebnú na výkon práce príslušnou dokumentáciou.
Zhotoviteľ je povinný zabezpečiť, aby jeho zamestnanci používali pracovné prostriedky, na ktoré sú vykonávané pravidelné kontroly alebo skúšky oprávnenou osobou, ak sú povinné.
Zhotoviteľ je povinný zabezpečiť plnenie opatrení na ochranu pred požiarmi určené zákonom MV SR č. 314/2001 o ochrane pred požiarmi v znení neskorších predpisov pri činnostiach spojených so zvýšeným nebezpečenstvom vzniku požiaru, ak také činnosti vykonáva.
Zhotoviteľ splní svoju povinnosť vykonať predmet Zmluvy jeho riadnym a úplným dokončením a riadnym splnením všetkých záväzkov Zhotoviteľa v súlade s touto Zmluvou a odovzdaním predmetu Zmluvy Objednávateľovi. Ak má predmet Zmluvy vady alebo nedorobky, Zmluvné strany si dohodnú, s prihliadnutím na charakter vád alebo nedorobkov, primeranú lehotu na ich odstránenie, ak táto Zmluva neustanovuje inak.
Zhotoviteľ sa zaväzuje likvidovať všetok odpad vzniknutý v súvislosti s realizáciou predmetu Zmluvy a naložiť s ním v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ zodpovedá za poriadok a čistotu na mieste vykonávania prác a je povinný na vlastné náklady denne odstraňovať odpad a nečistotu spôsobenú jeho činnosťou. Pri realizácii prác musí zabezpečiť pracovisko tak, aby nedochádzalo k znečisteniu okolitých priestorov.
Zhotoviteľ je povinný zabezpečiť, aby práce alebo služby, pre ktoré to vyplýva z príslušných predpisov a legislatívy, vykonával výlučne držiteľ príslušného platného oprávnenia.
Zhotoviteľ je povinný organizovať a vykonávať svoju činnosť tak, aby nedochádzalo k vzniku škôd na majetku Objednávateľa, a aby bol Objednávateľ, prípadne ním zriadená organizácia obmedzovaná vo svojej prevádzke len v nevyhnutnom rozsahu.
[bookmark: _Ref42085060]Zhotoviteľ je povinný predložiť na odsúhlasenie dodávateľskú dokumentáciu, ktorá nie je súčasťou projektovej dokumentácie stavby Objednávateľovi najmenej desať (10) pracovných dní pred začatím prác na časti Diela, ktorého sa uvedená dokumentácia týka. Vykonávanie prác bez odsúhlasenia dodávateľskej dokumentácie nezakladá nárok Zhotoviteľa na ich fakturáciu a preplatenie.
Každá Zmluvná strana je povinná bezodkladne informovať druhú Zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
Každá Zmluvná strana je tiež povinná informovať druhú Zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
Ak Zhotoviteľ neposkytne Objednávateľovi poistnú zmluvu podľa bodu 9.2.2 a výkonovú záruku a garančnú zábezpeku podľa bodu 6.1 považuje sa to za podstatné porušenie Zmluvy.
Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane alebo sú okolnosti vyššej moci všeobecne známe.
Zhotoviteľ musí mať písomne odsúhlasenú každú zámenu použitia materiálu špecifikovanom v prílohách Zmluvy za alternatívu stavebným dozorom Objednávateľa, aj v prípade ak bude v Prílohe č. 1 uvedené, že materiál je možné zameniť za alternatívu.
Zhotoviteľ je povinný informovať Objednávateľa v dostatočnom časovom predstihu, kedy plánuje pristúpiť k realizácií stavebných objektov alebo ich častí, pri ktorých sa vyžaduje alebo je nevyhnutná súčinnosť tretích osôb (dodávateľov energií, správcov distribučných sietí a pod.), ktoré sú v zmluvnom vzťahu s Objednávateľom, a ktorých súčinnosť má zabezpečiť Objednávateľ. Ak tak Zhotoviteľ neurobí, nezabezpečenie súčinnosti zo strany Objednávateľa sa nepovažuje za porušenie bodu 7.5 tejto Zmluvy.
Zhotoviteľ je povinný uhradiť všetky náklady súvisiace s použitím prípojok – úhrady za média prípojkami dodávanými alebo odberanými, a to na základe faktúry vystavenej Objednávateľom. 
[bookmark: _Hlk96335761]Zhotoviteľ sa zaväzuje poskytnúť Objednávateľovi všetku súčinnosť potrebnú k získaniu právoplatného rozhodnutia o užívaní stavby na zamýšľaný účel a táto jeho činnosť je súčasťou dohodnutej ceny diela. V prípade porušenia tohto záväzku, zodpovedá Objednávateľovi za spôsobenú škodu a zaväzuje sa zaplatiť zmluvnú pokutu vo výške 2% Zmluvnej ceny diela bez DPH.
V prípade spolufinancovania stavby z nenávratného finančného príspevku alebo z úveru, zaväzuje za zhotoviteľ poskytnúť objednávateľovi všetku súčinnosť potrebnú k ich riadnemu a včasnému čerpaniu. V prípade porušenia tohto záväzku, zodpovedá Objednávateľovi za spôsobenú škodu a zaväzuje sa zaplatiť zmluvnú pokutu vo výške 2% Zmluvnej ceny diela bez DPH.
Zhotoviteľ diela sa zaväzuje dodržiavať požiadavky spojené s princípom „výrazne nenarušiť“, ktoré sú uvedené v prílohe č. 7 tejto Zmluvy, t.j. legislatívne požiadavky v oblasti energetickej hospodárnosti, klímy a životného prostredia a v oblasti posudzovania vplyvov na životné prostredie, ktoré vyplývajú z environmentálnych cieľov uvedených v čl. 17 Európskeho parlamentu A Rady (EÚ) 2020/852 o vytvorení rámca na uľahčenie udržateľných investícií a o zmene nariadenia (EÚ) 2019/2088 (tzv. nariadenie o taxonómii) (Ú. v. EÚ L 198, 22.6.2020, s. 13 – 43).  Zhotoviteľ sa zaväzuje splnenie požiadaviek uvedených v prvej vete, deklarovať objednávateľovi predložením dokladov uvedených v prílohe č. 7. V prípade ak bude pre porušenie požiadaviek k „princípu nenarušiť“, ku ktorému došlo z dôvodov na strane Zhotoviteľa Objednávateľovi udelená akákoľvek sankcia vyčísliteľná v peniazoch, je Zhotoviteľ povinný túto sankciu v plnej výške Objednávateľovi bezodkladne po jej uložení v celosti uhradiť
Zhotoviteľ diela sa zaväzuje, že bude dbať o starostlivosť o životné prostredie a pri svojej činnosti pre objednávateľa bude konať v zhode so Schémou Spoločenstva pre environmentálne manažérstvo a audit (EMAS). Pri porušení uvedeného sa zaväzuje odstrániť nežiaduci, resp. protiprávny stav na vlastné náklady.
V prípade, ak sa na zhotoviteľa (resp. subdodávateľa) ako držiteľa licencie na zhotovovanie vonkajších tepelnoizolačných kontaktných systémov vzťahuje ohlasovacia povinnosť k realizácii stavby voči poskytovateľovi licencie, je verejný obstarávateľ oprávnený požadovať dôkaz o splnení tejto povinnosti. V prípade, ak bola na stavbe vykonaná kontrola poskytovateľom licencie, je zhotoviteľ povinný bezodkladne predložiť objednávateľovi na základe jeho písomnej výzvy  správu z inšpekcie kvality vykonávaných prác.


Stavebný dozor, Stavbyvedúci a stavebný denník
Objednávateľ poveril na Diele vykonávaním funkcie stavebného dozoru: [doplní verejný obstarávateľ v rámci postupu pred uzatvorením zmluvy].
Stavebný dozor Objednávateľa bude osobne a systematicky sledovať a kontrolovať postup prác, ich kvalitu a vykonávať zápisy v stavebnom denníku, pravidelne uchovávať kópie určené pre Objednávateľa a informovať objednávateľa o postupe stavebných prác a plnení predmetu tejto Zmluvy. Zhotoviteľ je povinný mu toto denne umožniť. Tým Objednávateľ nepreberá v zmysle zákona č. 50/1976 Zb. Stavebný zákon v znení neskorších predpisov (ďalej len „Stavebný zákon“) zodpovednosť za riadne prevedenie Diela, ktoré prináleží Zhotoviteľovi. 
[bookmark: _Ref38616806]Zhotoviteľ poveril vykonávaním funkcie hlavného stavbyvedúceho zodpovedného za prevedenie Diela v súlade so znením tejto Zmluvy: [doplní uchádzač], osvedčenie o odbornej spôsobilosti pre činnosť stavbyvedúceho č.: [doplní uchádzač].
Stavbyvedúci alebo jeho zástupca ako zodpovedná osoba Zhotoviteľa musí byť na stavbe, resp. mieste výkonu Diela v čase kedy prebieha plnenie predmetu tejto Zmluvy podľa bodu 3.1 neustále prítomný. Zhotoviteľ musí mať na stavenisku neustále zodpovednú osobu, ktorá zodpovedá za kontrolu práce, je povinná informovať Objednávateľa, resp. jeho zástupcov o všetkých zmenách, nezrovnalostiach, odchýlkach, pokiaľ k nim prišlo, v priebehu vykonávania prác. V prípade, že Zhotoviteľ vymení povereného stavbyvedúceho uvedeného v bode 10.3 tejto zmluvy, je povinný postupovať v súlade s bodom 16.10 tejto Zmluvy. Ak poverený stavbyvedúci nemôže byť na stavbe, Zhotoviteľ musí informovať Objednávateľa o jeho zastupovaní a určiť zodpovednú osobu minimálne jeden (1) pracovný deň vopred.
Zhotoviteľ je povinný viesť denné záznamy o priebehu stavebných a iných prác riadne po celú dobu plnenia záväzkov v stavebnom denníku tak, ako to ukladá Stavebný zákon, vyhláška Ministerstva životného prostredia číslo 453/2000 Z. z., ktorou sa vykonávajú niektoré ustanovenia stavebného zákona a pokyny stavebného dozoru predložené stavebným dozorom pri preberaní staveniska, a to výhradne v slovenskom jazyku. Stavebný dozor Objednávateľa je povinný sledovať obsah denníka a k zápisom pripájať svoje stanovisko do piatich (5) pracovných dní odo dňa zápisu, ak to vyžaduje povaha záznamu v stavebnom denníku, inak sa predpokladá, že so zápisom súhlasí. V prípade, že Zhotoviteľ považuje riešenie okolností, ktoré nastali za dôležité, je povinný túto skutočnosť v zázname uviesť a bezodkladne o tejto skutočnosti informovať stavebný dozor Objednávateľa, resp. poverenú osobu Objednávateľa.
[bookmark: _Ref38868333]Zhotoviteľ prostredníctvom povereného stavbyvedúceho bude do stavebného denníka zapisovať všetky údaje, ktoré sú dôležité pre riadne vykonanie Diela, a ktoré majú vplyv na plnenie záväzku zo Zmluvy, najmä údaje o stave staveniska a pracoviska, počasia, rozsahu a spôsobe vykonaných prác, nasadenia pracovníkov, strojoch v prípade ich napojenia na energetickú sieť stavby, popr. Objednávateľa, údaje o začatí a ukončení práce či udalostí a prekážok, vzťahujúce sa k stavbe Diela, stavy meračov energií pri prevzatí a odovzdaní staveniska a pri prevzatí a odovzdaní Diela.
Stavebný denník vedie Zhotoviteľom poverený stavbyvedúci. Vykonáva záznamy vždy v ten deň, kedy boli práce vykonané alebo kedy nastali okolnosti, ktoré sú predmetom záznamu. Stavebný denník musí byť na stavbe v čase kedy prebieha plnenie predmetu tejto Zmluvy podľa bodu 3.1 neustále prístupný Objednávateľovi alebo stavebnému dozoru Objednávateľa. Stavebný denník musí mať vypísaný základný list potvrdený stavebným dozorom Objednávateľa a očíslované všetky strany kde sa zapisujú záznamy. V prípade viacerých stavebných denníkov musia byť na prednej strane jasne očíslované s uvedeným dátumom prvého a posledného zápisu. Zápisy v stavebnom denníku musia nasledovať chronologicky a medzi jednotlivými zápismi nesmú byť medzery väčšie ako 2 riadky. Každý záznam Zhotoviteľa musí byť podpísaný povereným stavbyvedúcim. Zápisy v stavebnom denníku sa nepovažujú za zmenu zmluvy, ale môžu slúžiť ako podklad pre vypracovanie doplnkov a zmien zmluvy.

[bookmark: _Ref40335929]
Odovzdanie a prevzatie Diela
Celé Dielo sa považuje za zhotovené po ukončení všetkých prác v zmysle Zmluvy, t. j. po riadnom ukončení všetkých častí Diela, pokiaľ sú tieto práce ukončené riadne v dohodnutom rozsahu v dohodnutej lehote.
Objednávateľ bude Dielo preberať v celku alebo čiastkovo podľa časového harmonogramu dokončenia jednotlivých stavebných objektov, resp. častí. Zhotoviteľ bude informovať písomne alebo zápisom v stavebnom denníku Objednávateľa o pripravenosti časti Diela na jeho odovzdanie minimálne tri pracovné dni vopred. Následne si Zmluvné strany dohodnú presný termín odovzdania časti Diela.
Objednávateľ prevezme Dielo resp. jeho časť realizovanú v súlade s bodom 3.3 tejto Zmluvy a odsúhlasených zmien písomným protokolom o odovzdaní a prevzatí Diela, resp. jeho časti, ktorého návrh pripraví Zhotoviteľ. Protokol o odovzdaní a prevzatí Diela bude podpísaný písomne poverenými zástupcami Zmluvných strán a stavebným dozorom Objednávateľa.
Objednávateľ prevezme Dielo, resp. jeho časť len v prípade, že bude zhotovené podľa odovzdaných podkladov, Zmluvy, projektovej dokumentácie, odsúhlasených zmien, právoplatného stavebného povolenia, záväzných noriem a predpisov tak, aby riadne slúžilo k určenému účelu.
Pripravenosť Diela, resp. jeho časti, na odovzdanie a prevzatie Zhotoviteľ Objednávateľovi oznámi písomne. K oznámeniu Zhotoviteľ pripojí súpis dokumentácie podľa bodu 11.6  tohto článku Zmluvy.
[bookmark: _Ref13581621]Zhotoviteľ je povinný k odovzdávaciemu a preberaciemu konaniu pripraviť na odovzdanie všetky doklady osvedčujúce kvalitu a kompletnosť diela/časti Diela najmä:
Príslušnú kópiu časti Stavebného denníka;
Správy o vykonaní odborných prehliadok, atestov a odborných skúšok – bez závad;
Výsledky meraní a skúšok platné ku dňu odovzdania Diela/časti diela, pasporty, revízne knihy alebo iné dokumenty vyhradených technických zariadení;
Energetický certifikát vydaný podľa platného zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov;
Doklady o preukázaní zhody výrobkov s technickými špecifikáciami, resp. certifikáty,
Osvedčenia o vykonaných skúškach použitých materiálov a výrobkov;
Zápisnice o preverení konštrukcií, ktoré boli v priebehu prác zakryté alebo sa stali neprístupnými;
Doklad o spôsobe likvidácie odpadov;
Dokumentácia skutočného vyhotovenia Diela/časti diela, 6 ks vyhotovení v tlačenej forme, 1 ks elektronicky vo formátoch – PDF, DOC, XLS, DWG, podľa charakteru príslušnej časti dokumentácie;
Fotodokumentácia realizácie stavby Diela/časti diela.
Ak Zhotoviteľ nebude mať doklady uvedené v bode 11.6, okrem dokladov uvedených v prvej odrážke, pripravené na odovzdanie a prevzatie, nepovažuje sa Dielo/časť diela za riadne pripravené k prevzatiu. V danom prípade môže Objednávateľ odoprieť prevzatie Diela/časti diela.
Ak pri odovzdaní a prevzatí diela/časti Diela budú zistené vady alebo nedorobky, ktoré bránia riadnemu užívaniu diela, nepovažuje sa príslušná časť Diela za riadne vykonanú a záväzok Zhotoviteľa sa nepovažuje za riadne a včas splnený. Objednávateľ je oprávnený takto ponúknuté Dielo alebo jeho časť neprevziať.
[bookmark: _Ref78878066]Za deň odovzdania Diela alebo deň ukončenia úspešného preberania Diela/časti Diela sa rozumie deň podpisu protokolu o odovzdaní a prevzatí Diela/časti diela bez vád a nedorobkov Zmluvnými stranami a stavebným dozorom Objednávateľa.
Zodpovednosť Zhotoviteľa za eventuálne vady Diela/časti diela, podliehajúce záruke (Článok 12) nie je odovzdaním Diela dotknutá.
V dohodnutej lehote sa zástupca Objednávateľa zúčastní prehliadky dokončovaného Diela, resp. jeho časti, pri nej bude posúdená jeho kvalita a úplnosť vykonaných prác a vytipované prípadné vady a nedorobky, ktoré je nutné odstrániť do doby odovzdania Diela, protokolárnou formou. K takejto prehliadke vyzve Zhotoviteľ Objednávateľa aspoň päť (5) dní vopred pred termínom konania prehliadky.
Odovzdanie Diela/časti diela sa uskutočňuje v mieste jeho zhotovenia.
Kompletné Dielo ako celok sa považuje za odovzdané dňom podpisu preberacieho protokolu poslednej časti Diela. Pri tomto preberaní bude odovzdaný aj:
Kompletný stavebný denník;
Iné doklady v kompletnej verzii, pokiaľ boli pri čiastkových preberaniach odovzdané nekompletné, alebo je možné ich odovzdať až pri kompletnom odovzdaní Diela.
Objednávateľ nadobúda vlastnícke právo k Dielu kontinuálne s dodaním prác a zabudovaním materiálov, ktoré boli Zhotoviteľovi odsúhlasené a uhradené. Zhotoviteľ znáša nebezpečenstvo škody na diele do jeho odovzdania a prevzatia objednávateľovi.
[bookmark: _Ref38879158]Zhotoviteľ sa zaväzuje, že v zmluvách so subdodávateľmi  nepodmieni nadobudnutie vlastníckeho práva k dielu/časti diela, ktoré  bude zhotovené subdodávateľom splnením  podmienok (napr. zaplatením ceny a pod.), ktoré by ohrozili prechod vlastníckeho práva k časti zhotovovaného diela na Zhotoviteľa a následne na Objednávateľa.  
Zhotoviteľ’ sa zaväzuje vypratať stavenisko a jeho zariadenie a uviesť ho do náležitého stavu do pätnástich dní  (15) dní odo dňa konečného odovzdania stavby ako celku Objednávateľovi na základe odovzdávacieho a preberacieho protokolu. Po uplynutí lehoty uvedenej v predchádzajúcej vete môže Zhotoviteľ’ ponechať na stavenisku len stroje, zariadenia a materiál, potrebné na odstránenie vád, a to po dobu určenú v odovzdávacom protokole. O vyprataní staveniska spíšu zmluvné strany (osobitný) protokol.


Zodpovednosť za vady, záruka za kvalitu
Zhotoviteľ zodpovedá za to, že predmet Zmluvy bude zhotovený bez vád, v súlade s touto Zmluvou, v súlade s ustanovením Článku 3 a bude mať vlastnosti dohodnuté v tejto Zmluve.
Zhotoviteľ sa zaväzuje dodať predmet Zmluvy (Dielo), uvedený v Článku 3 tejto Zmluvy bez vád a nedorobkov v súlade so stavebným povolením, platnými všeobecne záväznými právnymi predpismi, s projektovou dokumentáciou a platnými technickými normami vzťahujúcimi sa na predmet plnenia a zaväzuje sa na stavebnú časť zhotoveného diela poskytnúť záruku minimálne 60 mesiacov, s výnimkou prác, materiálov, zariadení a výrobkov, na ktoré bola dodávateľmi poskytnutá dlhšia záručná doba. Na zabudované výrobky dodávané zhotoviteľom na predmetnú stavbu, ktorých výrobcovia ponúkajú kratšie záručné doby, zhotoviteľ poskytuje záručnú dobu minimálne 24 mesiacov.
Plnenie má vady a nedorobky ak:
nie je dodané v dohodnutej kvalite;
vykazuje nedostatky, t. j. nie je plnené v celom dohodnutom rozsahu.
Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.
[bookmark: _Ref39142436]Objednávateľ je povinný prípadnú reklamáciu Diela písomne uplatniť bezodkladne po jej zistení, najneskôr do pätnástich (15) pracovných dní. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi e-mailom a zároveň doplní do 3 pracovných dní doporučenou listovou zásielkou, pričom za deň nahlásenia reklamácie pre počítanie dodržania lehôt sa považuje deň odoslania e-mailu Objednávateľom Zhotoviteľovi.
Zhotoviteľ je povinný vyjadriť sa k oznámeniu Objednávateľa o vadách predmetu Zmluvy bez zbytočného odkladu, najneskôr však do troch (3) dní odo dňa jeho nahlásenia, ak sa Zhotoviteľ nevyjadrí platí, že reklamáciu uznáva. Za tým účelom sa Zmluvné strany zaväzujú vykonať obhliadku reklamovanej vady a o vykonanej obhliadke spísať písomný protokol podpísaný oprávnenými zástupcami oboch Zmluvných strán, v ktorom Objednávateľ určí termín odstránenia reklamovaných vád Zhotoviteľovi. Zhotoviteľ sa zaväzuje počas záručnej doby bezplatne odstrániť vady predmetu Zmluvy oznámené mu Objednávateľom, a to v lehote dohodnutej v protokole z obhliadky reklamovanej vady, najneskôr však do 30 pracovných dní od jej oznámenia. V prípade ak Zhotoviteľ nepristúpi k odstraňovaniu vady do 10 dní po uplynutí dohodnutej doby, je Objednávateľ oprávnený poveriť odstránením vady tretiu osobu všetky takto vzniknuté náklady uhradí Objednávateľovi Zhotoviteľ.
Záručná doba začína plynúť dňom nasledujúcim po dni odovzdania kompletného Diela resp. jeho časti bez vád a nedorobkov podľa bodu 11.9 Zmluvy. Plynutie záručnej doby sa preruší dňom uplatnenia práva Objednávateľa na odstránenie vád doručením reklamácie.
Vady a nedorobky diela, uvedené v odovzdávacom a preberacom protokole, strany nepovažujú za poslednú možnosť reklamácie zjavných vád a nedorobkov zo strany Objednávateľa a odovzdanie diela sa nepovažuje za prehliadku diela Objednávateľom v zmysle ustanovenia § 562 Obchodného zákonníka.
Ak Zhotoviteľ neodstráni vady a nedorobky v dohodnutej lehote, Objednávateľ má právo ich odstrániť na náklady Zhotoviteľa.
Materiály, stavebné diely a výrobky, ktoré nezodpovedajú Zmluve s jej prílohami a požadovaným skúškam, musí Zhotoviteľ na vlastné náklady odstrániť a nahradiť takými, ktoré zodpovedajú Zmluve a požadovaným skúškam.
Objednávateľ je povinný umožniť Zhotoviteľovi prístup do priestorov, kde sa majú vady diela, zistené počas záručnej doby, odstraňovať.
Na výzvu Objednávateľa je Zhotoviteľ povinný počas doby trvania záručnej doby odstrániť všetky vady a nedostatky Diela, na svoju zodpovednosť a náklady, bez ohľadu či už vznikli chybou konštrukcie, prevedením dopravy, montážou alebo použitím nevhodného materiálu, alebo použitím iného materiálu, ako je špecifikovaný v prílohách Zmluvy,  alebo z iného dôvodu, za ktorý Zhotoviteľ zodpovedá.
Zhotoviteľ preberá záväzok odstránenia všetkých vzájomne odsúhlasených reklamovaných vád v záručnej dobe a súčasne sa zaväzuje, že v priebehu vykonávania rôznych prác, súvisiacich s touto Zmluvou, bude realizovať opatrenia zamedzujúce vzniku nekvalitne prevedených prác, alebo poškodení už zrealizovaných prác a to počínajúc kontrolou dodávaných materiálov a výrobkov a ich atestov, kontrolou dodržiavania technologických postupov, vrátane prác a činností svojich prípadných subdodávateľov.
Záručná lehota na reklamovanú časť Diela sa predlžuje o dobu od dňa uplatnenia oprávnenej reklamácie do dňa podpísania protokolu o odstránení vady oboma Zmluvnými stranami.
V poslednom mesiaci pred uplynutím lehoty záručnej doby bude na základe výzvy Zhotoviteľa za prítomnosti Zhotoviteľa a Objednávateľa prípadne ich právnych nástupcov vykonané vyhodnotenie garančnej prevádzky a zistení, či boli odstránené doteraz reklamované vady.
Pre zabezpečenie riadnej obsluhy a údržby je Zhotoviteľ povinný odovzdať Objednávateľovi pokyny k užívaniu a údržbe zhotoveného Diela a jeho jednotlivých častí. Pokiaľ takéto pokyny nebudú Objednávateľovi odovzdané, nemôže Zhotoviteľ pri reklamáciách odmietnuť vadu s tým, že vada vznikla nedostatočnou alebo nesprávnou údržbou alebo obsluhou.
Zhotoviteľ zodpovedá za to, že vykonané dielo nevykazuje žiadne právne vady a že zo strany tretej osoby nebudú uplatňované nároky z titulu porušenia alebo ohrozenia napr. autorských práv, práv na ochrannú známku alebo iných práv. 


Zodpovednosť za škodu
Zhotoviteľ zodpovedá za všetky škody, ktoré vzniknú Objednávateľovi vrátane tých, ktoré vzniknú  na hnuteľnom/nehnuteľnom  majetku objednávateľa pri vykonávaní stavebných a iných prác súvisiacich s plnením tejto zmluvy, a ktoré  vzniknú v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
Zhotoviteľ sa zaväzuje, že odškodní Objednávateľa v súvislosti s akoukoľvek škodou, ktorá bola Objednávateľovi spôsobená v dôsledku konania alebo opomenutia Zhotoviteľa, vrátane náhrady akýchkoľvek pokút alebo iných sankcií, ktoré boli v dôsledku konania/opomenutia Zhotoviteľa Objednávateľovi vyrubené zo strany tretích osôb.
V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.


Zabezpečenie záväzkov
Zmluvné strany sa dohodli, že v prípade porušenia záväzkov Zhotoviteľa je Objednávateľ oprávnený uplatniť si nižšie uvedené nároky u Zhotoviteľa a Zhotoviteľ je povinný tieto nároky Objednávateľovi uhradiť:
Za nedodržanie Lehoty plnenia a odovzdania Diela, resp. jeho časti zmluvnú pokutu vo výške 0,05 % z celkovej Ceny za Dielo bez DPH za každý začatý kalendárny deň omeškania.
Za omeškanie s odstránením vád a nedorobkov v termíne uvedenom v odovzdávacom a preberacom protokole, alebo v dohodách o odstránení reklamovaných vád v záručnej dobe alebo nevyjadrenie sa k oznámeniu o vadách podľa bodu 12.6 sa Zhotoviteľ zaväzuje zaplatiť zmluvnú pokutu vo výške 1000,00 EUR za každý deň omeškania Zhotoviteľa až do doby vyjadrenia sa alebo skutočného odstránenia vád.
Za nezačatie realizácie stavebných prác alebo opráv (vrátane záručných) v termíne podľa harmonogramu prác zmluvnú pokutu vo výške 0,05 % z celkovej Ceny za Dielo za každý začatý kalendárny deň omeškania.
Za porušenie povinností vyplývajúcich zo zákona č.49/2002 Z. z. o ochrane pamiatkového fondu zmluvnú pokutu vo výške 1 % z celkovej Ceny za Dielo za každé porušenie tejto povinnosti. Takéto porušenie bude považované za podstatné porušenie Zmluvy. – nevzťahuje sa
Za porušenie ktorejkoľvek povinnosti Zhotoviteľa uvedenej v Článku 9 tejto Zmluvy, za ktorú nie je určená individuálna sadzba zmluvnej pokuty, nárok vo výške 1 000,00 EUR.
Za porušenie bodu 11.15 tejto zmluvy zmluvnú pokutu vo výške ceny za časť diela zhotoveného subdodávateľom.
V prípade zistenia požitia alkoholu, resp. iných omamných látok alebo prácou pod ich vplyvom, v prípade zistenia porušenia zákazu fajčiť v mieste plnenia predmetu Zmluvy, u pracovníkov Zhotoviteľa, zmluvnú pokutu vo výške 2000,00 EUR za každého pracovníka za každé jednotlivé porušenie a to aj opakovane zistené. Týmto nezaniká nárok Objednávateľa na odstúpenie od Zmluvy.
V prípade porušenia inej povinnosti podľa tejto Zmluvy, najmä podľa bodu 3.5, 4.2, 16.10  a v prípade podstatného porušenia tejto Zmluvy podľa  bodu 17.5, za ktorú nie je určená individuálna sadzba zmluvnej pokuty, zmluvnú pokutu vo výške 1.000,00 EUR za každé jednotlivé porušenie alebo za každý deň omeškania so splnením povinností, a to aj opakovane
Za neprevzatie staveniska v lehote podľa bodu 7.1 tejto Zmluvy, zmluvnú pokutu vo výške 500,00 EUR za každý začatý kalendárny deň omeškania.
V prípade porušenia podmienok na udelenie licencie na zhotovovanie vonkajších tepelnoizolačných kontaktných systémov, zistených pri výkone kontroly kvality prác poskytovateľom licencie, je objednávateľ oprávnený na základe správy z takto vykonanej kontroly sankcionovať zhotoviteľa za každé preukázané porušenie licenčných podmienok, ktoré má vplyv na kvalitu stavby, vo výške 2000 eur.
Odstúpenie od Zmluvy neznamená zánik nároku na zmluvnú pokutu alebo na náhradu škody.
Zaplatením zmluvnej pokuty nie je dotknutý nárok Objednávateľa na náhradu škody v zmysle ust. § 373 a nasl. zákona č. 513/1991 Zb. Obchodný zákonník v znení neskorších predpisov alebo prípadné odstúpenie od Zmluvy.


Osobitné ustanovenia
Zmluvné strany vyhlasujú, že sa neuskutočnili žiadne úkony a neprebiehajú žiadne konania pred akýmkoľvek súdom, rozhodcovským súdom alebo rozhodcom, štátnym alebo iným orgánom verejnej správy, ktoré by mohli ovplyvniť zákonnosť, platnosť alebo vymožiteľnosť tejto Zmluvy vo vzťahu k Zmluvným stranám alebo ich schopnosti splniť si svoje záväzky vyplývajúce z tejto Zmluvy a podľa vedomosti Zmluvných strán sa žiadne takéto úkony nepripravujú.
V prípade, ak je Zhotoviteľ zároveň členom skupiny dodávateľov podľa Zákona o verejnom obstarávaní (ďalej aj len ako “Skupina dodávateľov“), vzťahujú sa práva a povinnosti Zhotoviteľa podľa tejto Zmluvy spoločne a nerozdielne na všetkých členov Skupiny dodávateľov ako Zhotoviteľa podľa tejto Zmluvy, a teda Zhotoviteľ ako člen Skupiny dodávateľov je zaviazaný spoločne a nerozdielne s ostatnými členmi Skupiny dodávateľov za záväzky Skupiny dodávateľov voči Objednávateľovi a Objednávateľ je oprávnený požadovať plnenie, ktoré má poskytnúť Skupina dodávateľov, od ktoréhokoľvek Zhotoviteľa ako člena Skupiny dodávateľov.
Konflikt záujmov.
[bookmark: _Ref19176501]Zhotoviteľ sa vyvaruje akýchkoľvek kontaktov, ktoré by mohli ohroziť jeho nezávislosť. Okrem toho, Zhotoviteľ je povinný prijať všetky nevyhnutné opatrenia s cieľom predísť akejkoľvek situácii, ktorá by mohla ohroziť nestranné a objektívne plnenie tejto Zmluvy. Konflikt záujmov by mohol vzniknúť najmä v dôsledku ekonomických záujmov, politickej alebo národnej spriaznenosti, rodinných či citových väzieb alebo akýchkoľvek iných vzťahov alebo spoločných záujmov. Každý konflikt záujmov, ktorý vznikne počas plnenia tejto Zmluvy, musí byť bezodkladne písomne oznámený Objednávateľovi. V prípade konfliktu záujmov Zhotoviteľ okamžite prijme všetky opatrenia potrebné na jeho ukončenie.
Objednávateľ si vyhradzuje právo overiť, či sú opatrenia uvedené v predchádzajúcom bode tohto článku Zmluvy primerané, a v prípade potreby môže vyžadovať prijatie dodatočných opatrení v lehote, ktorú sám určí. Zhotoviteľ zabezpečí, aby sa jeho pracovníci a subdodávatelia nedostali do situácie, ktorá by mohla viesť ku konfliktu záujmov. Bez toho, aby bol dotknutý bod 15.3.1 tejto Zmluvy, Zhotoviteľ okamžite a bez akéhokoľvek odškodnenia zo strany Objednávateľa nahradí každého svojho pracovníka a/alebo subdodávateľa, ktorý je takejto situácii vystavený.
Zhotoviteľ je povinný informovať Objednávateľa o vzniku akejkoľvek skutočnosti alebo jej zmene, ktorá má vplyv na pravdivosť ktoréhokoľvek z vyhlásení uvedených v tomto článku, a to bez zbytočného odkladu.
Akákoľvek nepravdivosť alebo porušenie akéhokoľvek vyhlásenia alebo záväzku Zhotoviteľa uvedeného v tomto článku tejto Zmluvy sa považuje za podstatné porušenie tejto Zmluvy.
Subdodávatelia.
[bookmark: _Ref38628872][bookmark: _Hlk125903665]Zhotoviteľovi nie je známy žiadny iný subdodávateľ, prostredníctvom ktorého by Zhotoviteľ plnil svoje povinnosti podľa tejto Zmluvy, než ktorý je uvedený v Prílohe č. 5 Zmluvy. Každý subdodávateľ musí mať oprávnenie dodávať tovar, poskytovať službu alebo uskutočňovať stavebné práce. Zhotoviteľ je povinný písomne predložiť Objednávateľovi na schválenie každého prípadného ďalšieho subdodávateľa okrem tých, ktorý sú už uvedení v prílohe č. 5 Zmluvy, ktorý by sa mal podieľať na plnení tejto Zmluvy v Návrhu  na zmenu subdodávateľa (ďalej len „Návrh na zmenu subdodávateľa“); bez udelenia predchádzajúceho písomného súhlasu Objednávateľa, takéhoto subdodávateľa nemožno použiť na plnenie povinností Zhotoviteľa podľa tejto Zmluvy. Návrh na zmenu subdodávateľa písomne predkladá Zhotoviteľ Objednávateľovi minimálne päť (5) pracovných dní pred plánovaným dátumom zmeny subdodávateľa; spolu s Návrhom na zmenu subdodávateľa poskytne Objednávateľovi všetky údaje v rozsahu podľa Prílohy č. 5 tejto Zmluvy a doklady preukazujúce splnenie podmienok účasti a osobného postavenia v zmysle zákona o verejnom obstarávaní. Objednávateľ je povinný sa písomne vyjadriť bez zbytočného odkladu od obdržania písomnej žiadosti Zhotoviteľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa Objednávateľ k žiadosti Zhotoviteľa nevyjadrí do 3 (troch) pracovných dní odo dňa doručenia písomnej žiadosti, má sa za to, že Objednávateľ s použitím subdodávateľa súhlasí. Ak zhotoviteľ nepredloží vyššie uvedené dokumenty, takéhoto subdodávateľa nebude objednávateľ v plnení predmetu zákazky akceptovať a takémuto subdodávateľovi, nebude umožnený prístup na miesto plnenia predmetu zmluvy. Bez ohľadu na vyššie uvedené, ak Zhotoviteľ použije na plnenie povinností Zhotoviteľa podľa tejto Zmluvy akúkoľvek tretiu osobu, zodpovedá voči Objednávateľovi v celom rozsahu za plnenie povinností podľa tejto Zmluvy, ako keby ich plnil sám.
Záväzky vo vzťahu k nelegálnemu zamestnávaniu.
[bookmark: _Ref19177181]Zhotoviteľ je povinný dodržiavať zákazy, obmedzenia a povinnosti vyplývajúce zo Zákona č. 82/2005 Z. z. o nelegálnom zamestnávaní, najmä je však povinný postupovať tak, aby plnenie Zmluvy nedodával prostredníctvom fyzickej osoby, ktorá je nelegálne zamestnaná. 
[bookmark: _Ref39145058]Zhotoviteľ vyhlasuje, že plnenie, ktoré bude dodávať na základe tejto Zmluvy bude po celý čas jej platnosti a účinnosti dodávať len prostredníctvom fyzickej osoby, ktorú zamestnáva v súlade s právnou úpravou platnou v Slovenskej republike a súčasne vyhlasuje, že žiadne plnenie alebo jeho časť nedodá prostredníctvom fyzickej osoby, ktorá je nelegálne zamestnaná. 
[bookmark: _Ref19177185]Zhotoviteľ je povinný na požiadanie Objednávateľa bezodkladne poskytnúť v požadovanom rozsahu doklady a osobné údaje fyzických osôb, prostredníctvom ktorých dodáva plnenie podľa tejto Zmluvy, ktoré sú potrebné na to, aby Objednávateľ mohol skontrolovať či Zhotoviteľ neporušuje zákaz nelegálneho zamestnávania podľa osobitného predpisu, t. j. podľa Zákona o nelegálnom zamestnávaní. Žiadosť o poskytnutie dokladov, ako aj samotné doklady, je možné doručiť aj v elektronickej forme na určenú e-mailovú adresu Zmluvnej strany. 
[bookmark: _Ref39145064]Ak Zhotoviteľ poruší povinnosti vyplývajúce z tejto Zmluvy alebo z osobitných všeobecne záväzných právnych predpisov v oblasti zamestnávania a z uvedeného dôvodu bude Objednávateľovi uložená pokuta alebo iná sankcia za porušenie zákazu prijať plnenie dodané Zhotoviteľom prostredníctvom fyzickej osoby nelegálne zamestnanej, alebo pokuta uložená Zhotoviteľovi bude od Objednávateľa vymáhaná v zmysle Zákona o nelegálnom zamestnávaní, zaväzuje sa Zhotoviteľ uhradiť Objednávateľovi škodu tým spôsobenú, a to vrátane škody spôsobenej uhradením pokuty alebo sankcie uloženej príslušným orgánom verejnej správy. Zhotoviteľ je povinný uhradiť Objednávateľovi skutočnú škodu, ktorá mu vznikla, a to najneskôr do pätnásť (15) dní odo dňa doručenia faktúry spolu so žiadosťou o uhradenie spôsobenej škody. Jedným z podkladov pre určenie skutočnej škody spôsobenej Objednávateľovi bude aj kópia právoplatného rozhodnutia príslušného orgánu verejnej správy o uložení pokuty alebo inej sankcie alebo o vymáhaní pokuty uloženej Zhotoviteľovi od Objednávateľa. Rovnako sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000 EUR (päťtisíc eur) v prípade porušenia ktoréhokoľvek zo záväzkov uvedených v bodoch 15.5.1 až 15.5.3 tejto Zmluvy; tým nie je dotknuté právo Objednávateľa domáhať sa náhrady škody v plnej výške. 
[bookmark: _Ref19177326]Register partnerov verejného sektora.
[bookmark: _Ref39145069]Zhotoviteľ vyhlasuje, že si riadne a včas plní, a počas trvania tejto Zmluvy sa zaväzuje riadne a včas plniť, svoje povinnosti vyplývajúce zo Zákona č. 315/2016 Z. z. o registri partnerov verejného sektora (ďalej aj ako „Zákon o registri partnerov“), najmä sa zaväzuje zabezpečiť aktuálne, úplné, správne a pravdivé údaje zapisované v registri partnerov prostredníctvom oprávnenej osoby, a zároveň sa zaväzuje bez zbytočného odkladu písomne informovať Objednávateľa o tom, že:
bol vymazaný z registra partnerov vedeného v zmysle Zákona o registri partnerov;
nastala akákoľvek zmena akéhokoľvek údaju zapísaného v registri partnerov vedenom v zmysle Zákona o registri partnerov;
nastala skutočnosť, ktorá vedie alebo môže viesť k jeho výmazu z registra partnerov podľa § 13 ods. 2 Zákona o registri partnerov;
po dobu dlhšiu ako tridsať (30) dní nemá v registri partnerov vedenom v zmysle Zákona o registri partnerov zapísanú oprávnenú osobu.
Touto Zmluvou sa nezakladá osobitná registračná povinnosť v prípade, ak požiadavka registrácie nevyplýva zo Zákona o registri partnerov. V prípade porušenia akejkoľvek povinnosti Zhotoviteľom uvedenej v bode 10.7 tejto Zmluvy, je Objednávateľ oprávnený od tejto Zmluvy odstúpiť; tým nie sú dotknuté práva Objednávateľa podľa § 15 Zákona o registri partnerov. V prípade porušenia povinností podľa tohto bodu tohto článku sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000,00 EUR (päťtisíc eur); tým nie je dotknuté právo Objednávateľa domáhať sa náhrady škody v plnej výške.
Zhotoviteľ je povinný zabezpečiť, aby subdodávatelia, ktorí spĺňajú definíciu partnera verejného sektora podľa § 2 ods. 1 písm. a) bod 7 Zákona o registri partnerov, ktorí budú subdodávateľmi pre plnenie poskytované na základe tejto Zmluvy, zabezpečili svoju registráciu ako partneri verejného sektora a túto registráciu udržiavali v platnosti počas trvania tejto Zmluvy a plnili si všetky povinnosti vyplývajúce z takejto registrácie, resp. zabezpečili plnenie povinností vyplývajúcich z takejto registrácie. Porušenie povinnosti podľa predchádzajúcej vety zo strany Zhotoviteľa sa považuje za podstatné porušenie Zmluvy a Objednávateľ má právo odstúpiť od tejto Zmluvy. V prípade porušenia povinnosti podľa prvej vety tohto bodu článku sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000,00 EUR (päťtisíc eur). Za účelom kontroly splnenia povinnosti podľa prvej vety tohto bodu článku tejto Zmluvy je Objednávateľ oprávnený požadovať od Zhotoviteľa predloženie všetkých zmlúv a súvisiacich dokumentov so subdodávateľmi; Zhotoviteľ je povinný takejto požiadavke Objednávateľa vyhovieť v lehote uvedenej vo výzve Objednávateľa; v prípade, ak Zhotoviteľ tejto výzve nevyhovie, má sa za to, že povinnosť podľa prvej vety tohto bodu tohto článku tejto Zmluvy bola porušená; druhá a tretia veta tohto bodu článku tejto Zmluvy platia rovnako.


Ostatné ustanovenia
Všetky oficiálne písomnosti a oznámenia ( ďalej len „oznámenia“) medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy a na osoby uvedené v Článok 1 tejto Zmluvy.
Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. Ak nedôjde k zmieru a dohode, spory budú riešené príslušným súdom.
Ak vznikne medzi zmluvnými stranami spor v rôznosti názorov na vlastnosti hmôt a stavebných výrobkov, dielcov, pre ktoré platia obecne záväzné skúšobné postupy a o prípustnosti a spoľahlivosti prístrojov a zariadení, ktoré sa použili pri skúškach, prípadne metód, môže si každá zmluvná strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú pre zmluvné strany a riešenie sporu záväzné. Náklady na skúšky znáša strana, ktorá spor prehrala.
Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
[bookmark: _Ref85803437]Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné. Zmena zmluvy sa riadi pravidlami definovanými v zákone o verejnom obstarávaní.
Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy. 
[bookmark: _Ref13581915]V prípade, ak je predmet zmluvy spolufinancovaný zo zdrojov Európskych spoločenstiev alebo z Plánu obnovy, Zhotoviteľ sa zaväzuje počas realizácie Diela strpieť výkon kontroly / auditu / overovania súvisiaceho s dodávaným tovarom, uskutočňovanými stavebnými prácami a poskytovanými službami, a to kedykoľvek počas trvania platnosti a účinnosti Zmluvy vykonávaný na to určenými a oprávnenými osobami a zaväzuje sa zároveň poskytnúť týmto osobám všetku potrebnú súčinnosť v nevyhnutnom rozsahu a v potrebných lehotách. 
Oprávnenými osobami na výkon kontroly a auditu sú príslušné kontrolné orgány Slovenskej republike v zmysle zákona č. 357/2015 Z.z. o finančnej kontrole a audite v platnom znení..
Porušenie povinnosti poskytnutia riadnej a včasnej súčinnosti podľa bodu 16.7 tohto článku Zmluvy zo strany zhotoviteľa považuje sa za podstatné porušenie tejto Zmluvy. Ak vznikne Objednávateľovi škoda alebo majetková alebo nemajetková ujma z titulu neposkytnutia súčinnosti Zhotoviteľa podľa bodu 16.7 tohto článku Zmluvy, uplatni si jej náhradu v plnej výške Objednávateľ u Zhotoviteľa.
Zhotoviteľ bude realizovať dielo prostredníctvom odborne spôsobilých osôb, kľúčových odborníkov, ktorých použil na preukázanie splnenia podmienok účasti vo verejnom obstarávaní a ktorých zoznam tvorí Prílohu č. 6 tejto Zmluvy. Ak sa v priebehu plnenia vyskytne potreba výmeny (zmeny) odborne spôsobilej osoby, kľúčového odborníka, táto zmena odborne spôsobilej osoby, kľúčového odborníka, musí byť zhotoviteľom oznámená v Návrhu  na zmenu odborne spôsobilej osoby, kľúčového odborníka, (ďalej len „Návrh na inú zmenu“) objednávateľovi minimálne dva pracovné dni predtým než táto nová odborne spôsobilá osoba, kľúčový odborník, začne poskytovať plnenie zhotoviteľovi pri plnení predmetu zmluvy. Zhotoviteľ s Návrhom na inú zmenu predloží dokumenty preukazujúce oprávnenia osôb, o odbornej spôsobilosti či iné preukazy, ktoré vyžadujú osobitné právne predpisy, ak takéto doklady osobitné právne predpisy vyžadujú. Ak zhotoviteľ nepredloží vyššie uvedené dokumenty, takéhoto kľúčového odborníka nebude objednávateľ v plnení predmetu zákazky akceptovať a takémuto kľúčovému odborníkovi osobe nebude umožnený prístup na miesto plnenia predmetu zmluvy. Ďalej objednávateľ vyžaduje, aby odborne spôsobilá osoba, kľúčový odborník, počas prác dodržiavali požiadavky určené v bezpečno-právnych predpisoch, pričom za prípadné porušenie predpisov takýmto subjektom či strojom a zariadením nesie zodpovednosť zhotoviteľ. Vymenená odborne spôsobilá osoba, kľúčový odborník, musí mať spôsobilosť, na úrovni zodpovedajúcej podmienke účasti vo verejnom obstarávaní, ktorú daná osoba plnila. Pre preukázanie splnenia týchto podmienok predloží zhotoviteľ príslušné doklady.
[bookmark: _Ref78870118][bookmark: _Ref84595075]Pre účely tejto zmluvy sa za vyššiu moc považujú všetky udalosti, ktoré sa nedajú naplánovať ani prekonať po podpísaní zmluvy, a ktoré sa dajú považovať za neodvratné a neobyčajné udalosti ako napríklad vojna, požiar, záplavy, extrémne poveternostné podmienky, znemožňujúce montáž alebo iné katastrofy, štrajky obmedzenia importu alebo exportu zavedené vládou, ktoré sú mimo vplyvu zmluvných strán a majú podstatný vplyv na plnenie zmluvy.


Ukončenie zmluvného vzťahu
Riadne ukončenie zmluvného vzťahu zo Zmluvy nastane splnením podmienok uvedených  v  čl.3  Zmluvy.
Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 17.8 tohto článku Zmluvy.
Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy druhou stranou  a v prípadoch, v ktorých to umožňuje zákon.
[bookmark: _Ref39145241]Na účely Zmluvy sa za podstatné porušenie Zmluvy sa považuje najmä:
preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
opakované porušenie záväzkov Zmluvných strán vyplývajúcich z tejto Zmluvy;
zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa; zastavením realizácie sa na tento účel rozumie aj neprevzatie staveniska Zhotoviteľom v termíne a čase určenom Objednávateľom;
vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami;
dodanie predmetu Zmluvy alebo jeho časti Zhotoviteľom v omeškaní voči časovému harmonogramu podľa Prílohy č. 3 k tejto Zmluve zmysle bodu 7.3  Zmluvy o viac ako sedem (7) dní;
neposkytnutie výkonovej záruky a garančnej záruky podľa bodu 6.1 tejto Zmluvy, a neposkytnutie poistnej zmluvy a nezabezpečenie poistenia podľa bodu 9.2.2 Zmluvy;
nedodržanie záväzku Zhotoviteľa podľa bodu 7.1;
iné podstatné porušenie podľa ustanovení tejto Zmluvy, najmä porušenie bodu 9.9, 9.11, 15.4.1, 15.4.2, 15.5.1, 15.5.2, 15.5.3, 15.5.4, 15.6.1.
V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia Zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
[bookmark: _Ref13581946]Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov zmluvné, resp. zákonné sankcie, ktoré sa týkajú konania, resp. opomenutia Zmluvnej strany pred účinnosťou odstúpenia od Zmluvy, resp. po účinnosti pokiaľ ide o povinnosti súvisiace s odvozom odpadov, resp. čistením priestorov Objednávateľa a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
[bookmark: _Ref87440593]Vysporiadanie pohľadávok z titulu odstúpenia od Zmluvy:
časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa;
Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli riadne dodané, zhotovené, resp. poskytnuté a prebraté Objednávateľom do dňa nadobudnutia účinnosti odstúpenia od Zmluvy;
Zhotoviteľ vystaví vyúčtovaciu faktúru do dvadsaťjeden (21) dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Článku 5 tejto Zmluvy.
V prípade odstúpenia Objednávateľa od tejto zmluvy je Zhotoviteľ povinný na žiadosť Objednávateľa uskutočniť všetky práce potrebné pre konzerváciu neukončeného diela, pričom účelne alebo nevyhnutné vynaložené náklady na konzerváciu neukončeného diela v takom prípade znáša Zhotoviteľ.
Zhotoviteľ je povinný v primeranej lehote určenej Objednávateľom odovzdať Objednávateľovi neukončené dielo spolu s príslušnou dokumentáciou a vypratať stavenisko v súlade s dojednaniami tejto zmluvy; súčasťou protokolu o prevzatí neukončeného diela bude údaj o rozsahu zhotovenia diela Zhotoviteľom ku dňu zániku tejto zmluvy. Vlastnícke právo k neukončenému dielu, resp. jeho časti, ktoré Objednávateľovi neboli odovzdané už predtým, prechádza na Objednávateľa odovzdaním neukončeného diela; v prípade ak nedošlo k odovzdaniu neukončeného diela v lehote do pätnástich (15) dní po ukončení zmluvy, vlastnícke právo k neukončenému dielu prechádza na Objednávateľa uplynutím tejto lehoty.
V prípade zániku tejto zmluvy na základe písomnej dohody zmluvných strán, Zmluva  zaniká dňom uvedeným v dohode, v ktorej zmluvné strany upravia vysporiadanie vzájomných nárokov vzniknutých na základe tejto zmluvy, resp. nároky, vzniknuté z porušenia povinností podľa tejto zmluvy.


Záverečné ustanovenia
Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov Slovenskej republiky a ES.
Zhotoviteľ zaväzuje sa k riadnemu a včasnému poskytovaniu súčinnosti pre Objednávateľa  spočívajúcu napríklad formou predloženia príslušných dokladov v súlade s príručkou pre prijímateľa z príslušného operačného programu a pod., všetko s cieľom dosiahnuť naplnenie účelu tejto Zmluvy.
Zhotoviteľ je povinný zdržať sa akéhokoľvek konania, ktoré by smerovalo proti záujmom Objednávateľa, resp. ktoré by smerovalo proti dosiahnutiu účelu tejto zmluvy.
Neoddeliteľnú súčasť tejto Zmluvy tvoria prílohy:
[bookmark: _Hlk125903755]Príloha č. 1 – Špecifikácia predmetu zákazky [Projektová dokumentácia – (na CD). Príloha bude doplnená o prípadné vysvetlenia súťažných podkladov podané v rámci procesu verejnej súťaže];
Príloha č. 2 – Rozpočet – ocenený výkaz výmer 
Príloha č. 3 – Časový harmonogram;
Príloha č. 4 – Poistná zmluva;
[bookmark: _Hlk125620605]Príloha č. 5 – Zoznam subdodávateľov;
[bookmark: _Hlk125620893]Príloha č. 6 – Zoznam odborne spôsobilých osôb, kľúčových odborníkov.
Príloha č. 7 – Legislatívne požiadavky v oblasti energetickej hospodárnosti, klímy a životného prostredia a v oblasti posudzovania vplyvov na životné prostredie
Zmluva je vyhotovená v štyroch rovnopisoch, z toho tri obdrží Objednávateľ a jeden Zhotoviteľ.
Prípadná zmena zmluvy sa dohodne písomným dodatkom k zmluve v súlade s právnymi predpismi, najmä Zákonom o verejnom obstarávaní.
V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.
Táto zmluva nadobúda platnosť dňom podpísania zmluvy oboma zmluvnými stranami a účinnosť až po splnení všetkých nižšie uvedených podmienok :
· po dni zverejnenia tejto zmluvy v zmysle § 47a Občianskeho zákonníka v znení neskorších predpisov a § 5a zákona č. 211/2000 Z.z..
O nadobudnutí účinnosti tejto zmluvy bude Objednávateľ bezodkladne, najneskôr do päť (5) pracovných dní od nadobudnutia jej účinnosti informovať Zhotoviteľa.



 	                 Objednávateľ:		                                              Zhotoviteľ:



 	V Medzilaborciach, dňa .......................	                          V ..........................., dňa ....................


 	.................................................... 	                              ....................................................
 	        Ing. Vladislav Višňovský
                               Primátor mesta

